เรื่องของ นักบุญ-คนบาป 
โกงทั้งระบบ กลบเกลื่อนไม่ได้,มากันเป็นลอตๆเลยทีเดียว ใครเป็นรัฐบาลกับสถานการณ์,โกงกินอย่างนี้ ไม่ว่าจะเป็นมาจากการเลือกตั้งหรือมาจากกระบอกปืน,ไปไม่ค่อยจะรอดหรอกครับ,เผอิญที่ว่าเรื่องทุจริตที่เกิดขึ้น ไม่ว่าจะเป็นการโกงกินคนจน การโกงเงินนักเรียนจากกองทุนเสมาฯนั้น เกิดมาก่อนรัฐบาลชุดนี้,เป็นเรื่องของ ข้าราชการ ไม่ได้เกี่ยวโดยตรงกับรัฐมนตรีในรัฐบาลนี้ ก็เลยไม่โยงกันมากนัก อีกทั้งไม่มีฝ่ายค้านที่จะตรวจสอบอย่างเข้มข้น,แต่ในทางการเมืองแล้ว หัวร้อน อย่างไม่ต้องสงสัย,ว่าไปแล้วเรื่องนี้ต้องขอบคุณ น้องแบม ที่เปิดเกมนี้ด้วยกล้าหาญเมื่อปูดเรื่องมีการทุจริตโกงเงินคนจนที่ขอนแก่นจนลุกลามบานปลายไปทั่วประเทศ,พูดง่ายๆว่าเจาะลงไปตรงไหนเจอที่นั่น,จากเรื่องนี้ก็ขยายไปสู่เรื่องอื่นๆ จากกระทรวงการพัฒนาสังคมฯ ส่งผลไปสู่กระทรวงศึกษาธิการ ซึ่งโกงเหมือนกันจาก โกงคนจน ไปสู่ โกงนักเรียน,โกงคนจน นั้น เมื่อสอบสวนทวนความกันแล้ว พบว่าตั้งแต่ระดับพื้นที่ขึ้นไปสู่ระดับสูง พาดพิงไปถึงปลัดและรองปลัดกระทรวง,มิน่าล่ะกรรมวิธีการโกงจึงเป็น สูตรสำเร็จ เหมือนกันทุกพื้นที่ที่พบการทุจริต ถือว่าเป็นการกระทำผิดทั้งระบบก็ว่าได้,จากกระทรวง นักบุญ กลายเป็น คนบาป ทันควัน,โกงนักเรียน มาอีกแบบหนึ่งมาแบบเงียบๆ โกงแบบเลือดเย็น โดยมีข้าราชการหญิงระดับซี 8 ฟาดมานิ่มๆยาวนาน,มีการสอบสวนแล้วพบว่าผิดจริง จึงสั่งให้ออกจากราชการและดำเนินการยึดทรัพย์ตรวจสอบเส้นทางการเงินชัดเจน คือ,เอาเงินใส่บัญชีญาติพี่น้อง แล้วก็โอนกลับมาเข้าบัญชีตัวเอง,แต่การทุจริตในลักษณะนี้นั้น ผ่านมาหลายรัฐมนตรี ผ่านมาหลายปลัดกระทรวง จึงน่าสงสัยว่ามีตัวใหญ่ๆเอี่ยวอยู่หรือเปล่า,ปลัดกระทรวงฯนั้น ผ่านมาหลายคน และทุกคนจะเป็นประธานกองทุนนี้โดยตรง ถามว่าไม่รู้ว่าเกิดเหตุการณ์อย่างนี้เลยหรือ,จริงๆแล้วว่าในฐานะประธานจะต้องรับผิดชอบด้วย,เป็นเรื่องน่าเศร้าจริงๆนะครับแม้กระทั่งคนยากคนจน นักเรียนยังกล้าที่จะโกงได้ จิตใจไม่รู้ว่าทำมาจากอะไร,อย่างว่าแหละครับขนาดพระเจ้ายังเกิด เงินทอนวัด นับประสาอะไรล่ะครับ,รัฐบาลชุดนี้ แม้จะเฉียดๆ แต่ก็ต้องทำความจริงให้ปรากฏ นั่นคือสอบสวนหาคนผิดมาลงโทษให้หมด ไม่ว่าจะระดับไหน ไม่ว่าจะพ้นจากข้าราชการไปแล้วก็ตาม,เป็นการล้างท่อระบบราชการ ขี้ฉ้อ ให้หมดไป เพราะพฤติกรรมที่เกิดขึ้น แม้จะกระทำผิดมาก่อน แต่ก็ไม่ได้หวั่นใจแม้แต่น้อย,เพราะทั้งนโยบายรัฐบาลและนายกฯ ที่ประกาศเสียงดัง,ฟังชัดว่าจะจัดการการทุจริตไม่ไว้หน้าใครโกงต้องเชือด,แต่พอเจอเรื่อง นาฬิกาหรู กลับจ๋อยไปอย่างผิดสังเกต ล่าสุด ป.ป.ช.ระบุว่าสอบสวนแล้วพบว่า ในจำนวน 25 เรือนนั้นซ้ำกัน 3 เรือน เพื่อนคนเดียวที่ให้ยืม ส่วนแหวนเพชรราคาไม่ถึง 2 แสนจบไป,ข้อสงสัยก็คือเพื่อนใจดีให้ยืมนาฬิกาไปใช้ถึง 22 เรือนเลยหรือ หากแค่เรือนสองเรือนก็พอจะเข้าใจกันได้,ป.ป.ช.ดูท่าจะเชื่อเสียด้วยสิ,สายล่อฟ้า
มากันเป็นลอตๆเลยทีเดียว ใครเป็นรัฐบาลกับสถานการณ์ โกงกินอย่างนี้ ไม่ว่าจะเป็นมาจากการเลือกตั้งหรือมาจากกระบอกปืน
การโกงเงิน,ข้าราชการ,หัวร้อน,กล้าได้กล้าเสีย,สายล่อฟ้า